এমনকি ভীষণ ভাবেই সতর্ক থাকতে হবে গ্রুপ পর্বের শেষ ম্যাচ নামিবিয়ার বিপক্ষেও। দেশের মাটিতে অনূর্ধ্ব-১৯ বিশ্বকাপের ফাইনালে খেলার স্বপ্ন দেখছে যুব ক্রিকেটাররা। এমনকি চ্যাম্পিয়ন হতেও চায় তারা। এরই মধ্যে প্রোটিয়াদের বিপক্ষে বড় জয় দিয়ে শুরু করেছে টাইগাররা। বাকি দুটি ম্যাচ জিতে কোয়ার্টার ফাইনালের জন্য মানসিকভাবে প্রস্তুত। কিন্তুপিনাক ঘোষ এখনই সে কথা ভাবতে রাজি নন। তিনি বলেন, ‘যখন পর্যন্ত ম্যাচ বাই ম্যাচ আমরা না জিতবো তখন পর্যন্ত ওটা (কোয়ার্টার ফাইনাল) নিয়ে ভাববো না। সামনে স্কটল্যান্ড, ওটা নিয়ে চিন্তা করছি এখন। এরপর নামিবিয়া নিয়ে চিন্তা করবো। ম্যাচ বাই ম্যাচ পার করলে আমরা কোয়ার্টার ফাইনাল নিয়ে চিন্তা করবো।’